ÅRSMELDING 2017

# Innledning

På årsmøtet i 2017 ble følgende styre valgt:

Styreleder: Espen Dahl Svendsen

Økonomiansvarlig: Kjell-Erik Akersveen

Styremedlem: Alfred Isaksen

Styremedlem: Magnus Vidir Klingenberg

Styremedlem: Ann Kristin Belsby

Mirjeta Emini begynte i annen stilling i IOGT ved årsskiftet, men støttet opp om arbeidet i regionen i en overgangsperiode.

Mari Marthe Apenæs ble engasjert i 20% fra april 2017, og ansatt full tid fra september 2017. Hun har fått innvilget 20% omsorgspermisjon på ubestemt tid.

# I 2017 har regionen prioritert følgende oppgaver:

# 1. Sosialt arbeid

Det har blitt utdannet nye ledere i Enestående familier og vi har nå 14 aktive ledere og seks fungerende grupper i vår region: Oslo og omegn, Asker og Røyken, Hamar, Ringsaker, Eidsberg og Nedre Glomma. Det er nå 1195 familier som står på e-postlisten som brukere av aktivitetstilbudet i Regionen, og det har vært gjennomført 98 aktiviteter i vår region i perioden.

Flere har meldt sin interessert i lederverv, og er invitert til lederskolering i januar 2018. Dersom alle disse blir godkjent som ledere håper vi å få aktivitet i enda to nye grupper i løpet av 2018.

Regionen har i liten grad vært involvert i arbeidet med Enestående familier i denne perioden, men alle ledere i vår region har fått invitasjon til regionkonferansen og Hvit jul-kampanjen.

Området Østfold driver lørdagskafeeen «Café Fremtiden» i Sarpsborg som regionen støtter opp om gjennom rimelig husleie

# 2. Forebyggende arbeid

## INTRO

Regionen har fortsatt å støtte opp om prosjektet ”Intro – norsk alkoholkultur” i vårt område. Det er i løpet av 2017 ansatt en nasjonal prosjektleder, og det er gjennomført kursing av nye formidlere. Det er nå ni personer som er godkjente formidlere som bor i vårt område. Det har vært gjennomført 9 foredrag i vår region i løpet av 2017 for tilsammen nesten 300 personer (Follo, Skedsmo, Oslo, Moss, Jessheim, Ski, Nesodden og Ås).

Regionen arrangerte stand på Mela-festivalen i august der vi reklamerte for Intro-prosjektet og stilte spørsmålet «Snakker du med barna om alkohol?».

Vi leide inn fotoboks til denne standen og besøkende fikk ta gratis bilder med logo og budskap. Juba bidro med buttonsmaskin, ballonger og barnetattoveringer og det var lang kø av besøkende til standen hele tiden. Vi fikk snakket med mange mennesker og delte ut mange hundre løpesedler.

Intro har også hatt møte med to innvandrerorganisasjoner der vi tok opp tema som «Hvordan skal vi som innvandrere og foreldre møte norsk alkoholkultur?»

## STERK & KLAR

Årvoll skole er kommet inn i programmet og vil få sine første foredrag i 2018. Vi har hatt to foredrag på Brannfjell skole og to på Nordseter skole i løpet av året. Disse skolene er fortsatt ikke inne i programmet på ordinært vis, men benytter seg av muligheten for å bestille enkeltforedrag.

I februar ble det gjennomført et Sterk&Klar-seminar i Oslo, for alle skolene i programmet og andre interesserte.

Vi har to godkjente Sterk og Klar-formidlere i vår region.

# 3. Politisk arbeid

31. august arrangerte IOGT i Oslo og Akershus og IOGT Bryn, i samarbeid med prosjektet Trygge lokalsamfunn, en debatt om morgendagens ruspolitikk på Håndverkeren kurs og konferansesenter i Oslo.

10. november ble det arrangert en fagdag om forebygging i Lillestrøm. I regi av prosjektet Trygge lokalsamfunn samles politikere, fagfolk og representanter for frivillige organisasjoner flere steder i landet på slike fagdager for ruspolitisk oppdatering og gjennomgang av utfordringene i sitt lokalsamfunn.

9 personer fra vår region deltok på det sentrale talspersonseminaret.

Vi har ikke lyktes i å etablere en regional skrivegruppe.

# 4. Verving

Vi fikk 26 nye medlemmer og 1 ny medspiller i 2017.

Det har vært gjennomført flere vervestands i løpet av året i regi av lokale frivillige med støtte fra regionkonsulenten og nasjonal verveansvarlig.

Per 31. 12. 2017 hadde vi 525 registrerte og 463 betalende medlemmer og 101 registrerte og 95 betalende medspillere.

# 5. Hvit jul

Totalt antall underskrifter i region Øst ble 2661. Totalt på landsbasis kom det inn 12 688.

## Stands

Det ble gjennomført 15 stands i regionen og en del ekstra aksjoner (ministands) i forbindelse med andre arrangementer. Det var planlagt to stands til, som dessverre måtte avlyses. Målsetningen var 15 stands.

Oversikt over stands og antall underskrifter.

|  |  |
| --- | --- |
| 23. nov Sarpsborg | 58 |
| 24. nov Lørenskog hus | 2 |
| 25. nov Lørenskog hus | 32 |
| 25. nov Concordia Lillestrøm | 0 |
| 26. nov Lørenskog hus | 30 |
| 30. nov Torvbyen Fredrikstad | 104 |
| 1. des Kolbotn torg | 110 |
| 2. des Østfoldhallene | 28 |
| 9. des Oslo (Torggata) | 350 |
| 12. des arrangement i Østfold | 10 |
| 14. des Rakkestad | - |
| 15. des Rakkestad | - |
| 16. des Rakkestad | 296 |
| 16. des Toysrus Sarpsborg | 102 |

Det kom inn til sammen 1184 underskrifter på stands i vår region (av ca 6480 totalt underskrifter på papir i hele landet). Det er ca like mange som i fjor.

## Hvit jul i sosiale medier

Det har vært jobbet aktivt med synlighet i sosiale medier, med minst et innlegg om dagen på Facebook, og mange bilder på Instagram. Det har også vært sendt ut flere oppfordringer til tillitsvalgte og frivillige om å engasjere seg i sosiale medier og dele informasjon om kampanjen der.

Regionen har også brukt profesjonelt bemannet fotoboks på en storsatsingsstand i Oslo og en enklere fotoboks som de frivillige har operert selv på noen av de mindre standsene. Det ble tatt til sammen over 500 bilder. De som tok bilder fikk mulighet til å dele bildene i sosiale medier direkte fra standen.

1477 personer fra vårt område skrev under digitalt via nettsiden.

## Frivillige

Vi regner med at totalt ca. 25 frivillige har vært med og stått på stand i vår region.

Vi hadde også 12 frivillige som deltok på pakkedugnad i forbindelse med utsending av brev med oppfordring om å støtte kampanjen økonomisk.

Medlemmer og frivillige har fått informasjon om kampanjen per post, e-post og SMS, og blitt oppfordret til å engasjere seg i kampanjen. Mange har bidratt i sosiale medier.

17 personer fra regionen har registrert seg på frivillig-listen og kan dermed kontaktes igjen når vi går i gang med arbeidet med kampanjen 2018. Det er også mulig å skrive seg på denne listen i løpet av året på hvitjul.no/frivillig.

# 6. Organisasjonsutvikling

Regionen har laget en plan for verving og oppfølging av nye medlemmer som vi vil teste ut i 2018.

Alle områdene i Oslo og Akershus har slått seg sammen til et område etter vedtak i regionen i 2016.

En avdeling ble nedlagt ved utgangen av 2017.

Regionen har ikke fått i gang ny aktivitet på nye steder dette året.

# 7. Regionkonferanse/Bli kjent-konferanse.

Regionen har arrangert en «Bli kjent»-konferanse for nye og eksisterende medlemmer den 29. oktober på Håndverkeren kurs og konferansesenter i Oslo. Totalt 36 personer deltok. Det var en god blanding av nye og eksisterende medlemmer. Arne Klyve innledet om besteforeldrerollen og forebygging for barn og ungdom. I tillegg bidro ansatte og frivillige med å gi en grundig innføring i IOGTs tenkning og aktivitet.

Både medlemmer i IOGT og frivillige i våre kampanjer og prosjekter ble invitert til å delta på konferansen.

# 8. Informasjon

Årets håndbok ble trykket opp og sendt ut til alle våre medlemmer i slutten av august. Alle programmer og øvrig informasjon ble da også lagt ut på nettsiden.

Det ble sendt ut to nyhetsbrev på papir til alle medlemmer i løpet av høsten 2017.

# 9. Andre aktiviteter i regionen

Det arbeides med å få etablert en turkomite for å kunen gi medlemmene aktuelle tilbud.

# 10. Økonomi og eiendom

Resultatet i 2017 viser et overskudd på kr. 17 348,-

Regionen har totale eiendeler på kr. 5 806 629 hvorav kr. 1 900 485 er bundet i eiendommen Fremtiden i Sarpsborg som regionen eier.